Kilk ohkas sügavalt, lõi käega ning kõndis tagasi majja, et otsida üles kingad, mantel ja torukübar. Seni oli ta toasussidega õues viibinud. Kord terve universumi ajaloo jooksul võis ta endale sellist kombelõtvust lubada. Olles riietumisega valmis saanud, võttis ta peeglina läikiva nupuga jalutuskepi, läks uuesti õue ja tegi ikka veel paja juures seisvatele  kaaslastele kerge kummarduse.